Krishtianu Ronaldu: Rangnik “Manchester Yunayted”da juda ko‘p narsani o‘zgartirdi

“Manchester Yunayted” hujumchisi Krishtianu Ronaldu jamoa bosh murabbiyi Ralf Rangnikning faoliyati haqida fikr bildirdi.

U besh hafta oldin keldi va juda ko‘p narsalarni o‘zgartirdi. Ammo unga o‘yinchilarga fikrlarini yetkazish uchun vaqt kerak.
Bu vaqt talab etadi. Biroq u yaxshi ishlay olishiga ishonaman. Biz eng yaxshi futbolimizni o‘ynamayotganimizni bilamiz, ammo vaziyatni yaxshilash uchun oldinda ko‘plab o‘yinlar bor.
Uning kelishi bilan bir necha jabhalarda yaxshiroq o‘ynay boshladik deb o‘ylayman, ammo bu vaqt talab etadi. Futbolchilarning ruhiyatini, o‘yin uslubini va tizimni o‘zgartirish oddiy ish emas. Uning yaxshi ishlay olishiga ishonchim komil.
Krishtianu Ronaldu, “Manchester Yunayted” hujumchisi
36 yoshli Ronaldu 2021/22-yilgi mavsumda “Manchester Yunayted” safida barcha musobaqalar doirasida 21 ta o‘yin o‘tkazib, 14 ta gol va 3 ta golli uzatmaga mualliflik qildi.
“Manchester Yunayted” APL 19-turidan keyin 31 ochko bilan musobaqa jadvalining 7-pog‘onasida bormoqda.